laion/Wikipedia-Exotic huggingface dataset:
פוארטו דסאדו

פּוּאֶרְטוֹ דֶּסֶאַדוֹ (בספרדית: Puerto Deseado) היא עיר בפרובינציית סנטה קרוס בארגנטינה. העיר שוכנת על הגדה הצפונית של נהר דסאדו, בקרבת המקום בו הוא נשפך אל האוקיינוס האטלנטי, במרחק של 788 קילומטרים מריו גז'גוס, בירת הפרובינציה, ובמרחק של 2,204 קילומטרים מבואנוס איירס, בירת ארגנטינה. האירופאים הראשונים שהגיעו לאזור היו אנשי המשלחת של פרדיננד מגלן ב-1520. ב-1586 הפריבטיר של תומאס קוונדיש האנגלי "דיזייר" (Desire, מילולית: תשוקה, חשק), ביחד עם שתי ספינות נוספות, נכנסו לשפך הנהר וחנו שם למספר ימים ואחרי כן המשיכו בדרכם. קוונדיש החליט לקרוא למעגן "פורט דיזייר" (Port Desire), על שם ספינת הדגל שלו. ב-1591 קוונדיש הנהיג משלחת נוספת של 5 ספינות, כשהפעם הוא פיקד על ספינה בשם "לסטר גליאון" ואילו ג'ון דייוויס פיקד על הדיזייר. לאחר שהמשלחת לא הצליחה לעבור את מצר מגלן "דייזייר" וספינה נוספת הצליחו לחזור לפורט דיזייר ב-20 במאי 1592 והמתינו שם לשאר הספינות. לאחר שאלו לא חזרו עד אוגוסט הם החליטו להמשיך במסעם, אך בעקבות מזג אוויר גרוע הם נאלצו להגיע לאיי פוקלנד. ב-1670 הגיע לאזור ג'ון נרבורו (John Narborough) ותבע את האזור לממלכת אנגליה, אך לא נעשתה פעולה רצינית כלשהי כדי להבטיח את השליטה מול התביעה הספרדית לאזור. ב-1780 אנטוניו דה ביידמה אי נרבאס (Antonio de Biedma y Narváez) הספרדי ייסד את ההתיישבות הראשונה באזור, אך היא ננטשה ב-1784. ב-1790 הוקם במקום מבצר על ידי החברה הימית המלכותית (Real Compañía Marítima) של קרלוס הרביעי, מלך ספרד. המבצר שימש כבסיס למשלחות שיצאו לצוד לווייתנים באזור עד שהוא ננטש ב-1806. בשלב הזה שם המקום כבר תורגם לספרדית - פוארטו דסאדו. ב-1882 התבצע באזור סקר הידרוגרפי על ידי אנטוניו אונטו. הוא העביר את מסקנותיו למשרד הפנים הארגנטינאי, ולאחר שנמצא שהמקום מתאים להתיישבות העיר הוקמה ב-15 ביולי 1884. כלכלת העיר מתבססת על דיג, תיירות והנמל של העיר, מהגדולים באזור. פוארטו דסאדו נמצאת על מסלול הכביש הלאומי מספר 281 שמקשר אותה עם הכביש הלאומי מספר 3, העובר מבואנוס איירס ועד אושואיה בפרובינציית טיירה דל פואגו. מדיה וקבצים בנושא פוארטו דסאדו בוויקישיתוף
איוואן הרצג

איוואן הרצג (בקרואטית: Ivan Herceg; נולד ב-10 בפברואר 1990) הוא כדורגלן קרואטי המשחק באולימפיק שטרסבורג בעמדת הבלם. הרצג התחיל את הקריירה שלו במחלקת הנוער של דינמו זאגרב, בינואר 2009 הושאל לשנה וחצי ללוקומוטיבה זאגרב. בעונתו הראשונה במועדון הוא היה שותף לעלייה של המועדון לליגת העל הקרואטית. בקיץ 2010 שוחרר מדינמו זאגרב וחתם באינטר זפרשיץ'. ב-20 באוגוסט 2011 הבקיע את שער הבכורה שלו בקריירה בהפסד 2-1 לנ.ק. זאגרב. אחרי 3 עונות באינטר זפרשיץ', בקיץ 2013 הוא חתם במכבי פתח תקווה. ב-24 באוגוסט 2013 ערך את הופעת הבכורה שלו בפתח תקווה בהפסד 1-0 נגד הפועל רעננה. בעונתו הראשונה פתח בכל המשחקים של המועדון, ועזר לו להישאר בליגת העל. בקיץ 2015 חתם באקדמיקה פושקש מליגת העל ההונגרית בה לא מצא את מקומו ובינואר 2016 חתם בגיאונגנאם מליגת העל של קוריאה הדרומית. בקיץ 2021 הרצג חתם באולימפיק שטרסבורג. איוואן הרצג, באתר ההתאחדות לכדורגל בישראל איוואן הרצג, באתר Transfermarkt איוואן הרצג, באתר Soccerway איוואן הרצג, באתר WorldFootball.net איוואן הרצג, באתר FootballDatabase.eu איציק יצחקי ויניב טוכמן‏, מכבי פתח תקוה - מ.ס. אשדוד: איבן הרצג ישוחרר, באתר וואלה, 3 בדצמבר 2014 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איוואן הרצג".
דלווין נדינגה

דלווין נדינגה (נולד ב-14 במרץ 1988) הוא כדורגלן עבר קונגולזי ששיחק בעמדת הקשר. נדינגה התחיל את הקריירה שלו במחלקות נוער מקומיות בקונגו. ביולי 2005 עבר לאירופה כאשר חתם בקבוצת אוסר ושיחק עבור קבוצת המילואים של המועדון, בשנת 2008 הצטרף לקבוצה הראשונה. בקיץ 2011 היה על סף חתימה באולימפיק ליון, אך המהלך לא יצא לפועל בסופו של דבר. בסיום עונת 2011/2012 ירדה אוסר לליגת המשנה ונדינגה חתם במונקו על מנת לעזור לה במאבקי העלייה חזרה לליגה הראשונה. לאחר שעלה עם קבוצתו לליגת העל ואף שיחק שני משחקים בתחילת עונת 2013/2014, הוא הושאל ב-1 באוגוסט 2013 לאולימפיאקוס עד לסיום העונה עם אופציה לרכוש את כרטיס השחקן שלו ב-3 מיליון אירו. לאחר שזכה עם המועדון באליפות בסיום העונה, חתם במועדון תמורת 3.2 מיליון אירו. ב-16 בספטמבר 2014 הבקיע את שער הבכורה שלו באירופה בניצחון 2-3 נגד אתלטיקו מדריד במסגרת שלב הבתים של ליגת האלופות. ב-10 ביולי 2015 הושאל ללוקומוטיב מוסקבה הרוסית. ב-11 במאי 2016 קיבל את השחרור ממונקו וחתם בלוקומוטיב על חוזה חדש. בינואר 2020, חתם באנטליהספור עד לסיום העונה. בפברואר 2021, הצטרף לפאנטוליקוס מליגת העל היוונית. ב-8 ביוני 2007 ערך את הופעת הבכורה שלו בנבחרת קונגו נגד סודאן במסגרת מוקדמות מונדיאל 2010. נדינגה השתתף עם הנבחרת בגביע אפריקה לאומות 2015. מונקו ליגה 2: 2012/2013 אולימפיאקוס אליפות יוון: 2013/2014, 2014/2015 הגביע היווני: 2014/2015 מדיה וקבצים בנושא דלווין נדינגה בוויקישיתוף דלווין נדינגה, באתר Transfermarkt דלווין נדינגה, באתר Soccerway דלווין נדינגה, באתר WorldFootball.net דלווין נדינגה, באתר National Football Teams דלווין נדינגה, באתר FootballDatabase.eu
ולדיסלאב סטויאנוב

ולדיסלאב סטויאנוב (נולד ב-8 ביוני 1987) הוא שוער כדורגל עבר בולגרי. סטויאנוב התחיל את הקריירה שלו במטאלורג פרניק. בגיל 13 הצטרף לאקדמיה של צסק"א סופיה. סטויאנוב לא זכה לשחק עבור הקבוצה הבוגרת וחתם בשנת 2004 בנפטקס בורגס, ובעונתו הראשונה במועדון הושאל לצ'ורנומורץ' פומורואי. בקיץ 2005 חזר לבוגרס ושימש כשוער שלישי. ב-15 באוקטובר 2005 ערך את הופעת הבכורה שלו בבורגס נגד צ'רנו מורה ורנה, בה הצליח לשמור על רשת נקייה. ביוני 2006 חתם בצ'רנומורץ' בורגס ששיחק אז בליגה השנייה בבולגריה. ב-19 באוגוסט 2006 הוא ערך את הופעת הבכורה שלו בתיקו 1-1 נגד נסבר, אך ברוב העונה שימש כשוער מחליף. בסיום העונה המועדון עלה לליגת העל וסטויאנוב הפך לשוער הראשון של המועדון. ב-28 משחקים בהם שותף במהלך עונת 2007/2008 הוא שמר על רשת נקייה ב-10 מתוכם. בעונת 2008/2009 איבד את מקומו בהרכב. בינואר 2010 סטויאנוב חתם בשריף טירספול המולדבית. ב-7 במרץ 2010 הוא ערך את הופעת הבכורה שלו בניצחון 0–2 נגד טירספול. בתשעת המשחקים הראשונים בהם שותף במדי שריף, הוא שמר על שער נקי. ב-4 באוגוסט 2010 הוא הציל שלושה פנדלים בדו-קרב בעיטות הכרעה בסופן ניצחה שריף את דינמו זאגרב 5-6 ועלתה לשלב הפלייאוף של מוקדמות ליגת האלופות. ב-18 בדצמבר 2010 נבחר לשוער השנה במולדובה. ב-11 בינואר 2013 חזר לבולגריה כאשר חתם בלודוגורץ ראזגרד. בחמשת משחקיו הראשונים במועדון הוא רשם ספג רק במשחק אחד, והוא גם היה שותף לעלייה ההיסטורית של המועדון לשמינית גמר הליגה האירופית. ב-27 באוגוסט 2014 הורחק במסגרת פלייאוף ליגת האלופות דקה לפני סיום הארכה, אך בסופו של דבר לודוגורץ עלתה לשלב הבתים לאחר שניצחה בדו-קרב בעיטות הכרעה. ב-1 באוקטובר 2014 הדף פנדל מרגליו של כריסטיאנו רונאלדו בשלב הבתים של ליגת האלופות, אך לודוגורץ הפסידה בסיום 1–2. ב-12 באוקטובר 2010 ערך את הופעת הבכורה שלו בנבחרת בולגריה במשחק ידידות נגד ערב הסעודית. שריף טירספול אליפות מולדובה: 2009/2010, 2011/2012 הגביע המולדבי: 2009/2010 לודוגורץ ראזגרד אליפות בולגריה: 2012/2013, 2013/2014, 2014/2015, 2015/2016, 2016/2017 הגביע הבולגרי: 2013/2014 הסופר קאפ הבולגרי: 2014 אישיים שוער השנה בליגה הבולגרית: 2012/2013, 2013/2014 שחקן השנה בבולגריה: 2014 ולדיסלאב סטויאנוב, באתר Transfermarkt ולדיסלאב סטויאנוב, באתר Soccerway ולדיסלאב סטויאנוב, באתר WorldFootball.net ולדיסלאב סטויאנוב, באתר National Football Teams ולדיסלאב סטויאנוב, באתר FootballDatabase.eu
משה אבוטבול (כדורגלן)

משה אבוטבול (נולד ב-11 באוגוסט 1984) הוא כדורגלן עבר ישראלי ששיחק בעמדת הקשר האחורי. אבוטבול התחיל את הקריירה שלו במחלקת הנוער של מועדון ספורט אשדוד. לאחר שלא זכה לדקות משחק, עבר להפועל רעננה. בקיץ 2008 חתם בהפועל רמת-גן גבעתיים והיה שותף לחזרה שלה לליגת העל לאחר שני עשורים. בקיץ 2009 חתם בהפועל אשקלון ובינואר 2010 עבר למכבי עירוני בת ים לאחר שלא זכה לדקות משחק באשקלון. בתחילת עונת 2010/2011 הבקיע 6 שערים עבור בת ים, ובינואר 2011 הצטרף להפועל ניר רמת השרון על מנת לעזור לה במאבקי העלייה לליגת העל. ב-28 בפברואר 2011 הבקיע את שער הניצחון עבור קבוצתו נגד בית"ר שמשון תל אביב בדקה ה-95. ארבעה ימים לאחר מכן הבקיע את שער השוויון בדקה ה-90 נגד אחווה עראבה. בסיום העונה עלה עם המועדון לליגת העל. ב-27 באוגוסט 2011 ערך את הופעת הבכורה שלו בליגת העל, בהפסד 1–2 להפועל ראשון לציון. ב-21 בספטמבר 2011 הבקיע את שער הבכורה שלו בליגת העל בניצחון 3–1 נגד מכבי תל אביב. בסיום עונת 2012/2013 היה אחד מהשחקנים החשובים במערך של קבוצתו שסיימה במקום השישי בליגה, הישג השיא של המועדון. בקיץ 2013 חתם בעירוני קריית שמונה. כבר בהופעת הבכורה שלו הבקיע את שער הבכורה שלו במועדון בהפסד 1–3 למכבי חיפה. בדצמבר 2013 קרע את הרצועה הצולבת, וחזר לשחק רק שנה לאחר מכן. ב-4 בפברואר 2015 חתם בהפועל רעננה, ובתום העונה שוחרר מהמועדון. משה אבוטבול, באתר ההתאחדות לכדורגל בישראל משה אבוטבול, באתר Transfermarkt משה אבוטבול, באתר FootballDatabase.eu
Heal

Heal (מאנגלית: לרפא) הוא האלבום הרביעי והאחרון של להקת הת'ראש מטאל האמריקאית סייקרד רייך. שיר 12 הוא גרסת כיסוי לשיר של להקת הפּאנק האמריקאית Fear, ‏Beef Bologna. כל השירים נכתבו והולחנו על ידי פיל רינד, למעט כאשר כתוב אחרת. סייקרד רייך פיל רינד - שירה, גיטרה בס ויילי ארנט - גיטרה ג'ייסון רייני - גיטרה דייב מקליין - תופים מידע על האלבום Heal באתר MusicBrainz האלבום Heal באתר Discogs ביקורת על האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אלן קלמט

אלן קלמט (בצרפתית: Alain Calmat; נולד ב-31 באוגוסט 1940) הוא פוליטיקאי, ומחליק אמנותי על קרח צרפתי-יהודי. הוא אלוף עולם (גטבורג 1965), סגן אלוף אולימפי (אינסברוק 1964), 3 פעמים ברציפות אלוף אירופה (1962–1964) ו-5 פעמים אלוף צרפת (1958, 1962 - 1965) בהחלקה אמנותית על קרח ליחידים. הוא זכה לכבוד להדליק את הלפיד האולימפי בטקס הפתיחה של אולימפיאדת גרנובל (1968). קלמט כיהן כשר הנוער והספורט של צרפת (1984 - 1986) וכראש עיר (ליברי-גרגן). קלמט נולד בפריז למשפחה יהודית. הוא החל להחליק על הקרח בגיל 9. באולימפיאדת קורטינה ד'אמפצו (1956) סיים קלמט בתחרות לגברים במקום תשיעי. באולימפיאדת סקוו ואלי (1960) סיים קלמט בתחרות לגברים במקום שישי. באליפות העולם בהחלקה אמנותית על הקרח שנערכה בוונקובר, קנדה, זכה קלמט במדליית ארד בתחרות לגברים. באליפות אירופה בהחלקה אמנותית על הקרח שנערכה בז'נבה מרץ 1962 זכה קלמט לראשונה במדליית זהב בתחרות לגברים לפני קרול דיבין מצ'כוסלובקיה ומנפרד שנלדורפר ממערב גרמניה. כשבועיים לאחר מכן, באליפות העולם בהחלקה אמנותית על הקרח שנערכה בפראג, צ'כוסלובקיה הוא זכה במדליית ארד בתחרות לגברים, אחרי דונלד ג'קסון מקנדה וקרול דיבין. באליפות העולם בהחלקה אמנותית על הקרח שנערכה בקורטינה ד'אמפצו, איטליה בשנת 1963, זכה קלמט במדליית כסף בתחרות לגברים. באולימפיאדת אינסברוק (1964) זכה קלמט במדליית כסף בתחרות לגברים, אחרי מנפרד שנלדורפר ולפני סקוט אלן מארצות הברית. שלושה שבועות לאחר מכן, באליפות העולם בהחלקה אמנותית על הקרח שנערכה בדורטמונד, מערב גרמניה הוא זכה במדליית כסף בתחרות לגברים, אחרי מנפרד שנלדורפר ולפני קרול דיבין מצ'כוסלוביה. באליפות העולם בהחלקה אמנותית על הקרח שנערכה בקולורדו ספרינגס, ארצות הברית בשנת 1965, זכה קלמט במדליית זהב בתחרות לגברים, לפני סקוט אלן מארצות הברית ודונלד נייט מקנדה. קלמט למד רפואה והתמחה בכירורגיה. הוא השתתף בצוות שפיתח את השתלת הלב הראשונה בצרפת. קלמט חבר במפלגה הסוציאליסטית הצרפתית. בשנים 1984–1986 הוא כיהן כשר הנוער והספורט בממשלתו של לורן פביוס. בשנים 1986 - 1993 הוא נבחר לבית המחוקקים מטעם מחוז שר, שבמרכז צרפת. בשנת 1995 כיהן כראש עיריית ליברי-גרגן, 15 ק"מ צפונית מזרחית לפריז. בשנת 1997 הוא נבחר לאספה הלאומית הצרפתית וכיהן בתפקיד זה עד לשנת 2002. הוא נבחר מחדש לראשות עיריית ליברי-גרגן בשנת 2001 ושימש בתפקיד זה עד לשנת 2014. אלן קלמט, באתר olympedia.org
הצבא הוויקינגי הגדול

הצבא הוויקינגי הגדול (באנגלית עתיקה: Mycel heathen here - "צבא הפגאנים הגדול") היה קואליציה של לוחמים סקנדינביים אשר התאחדו בשנת 865 לצורך פלישה לאיים הבריטים, שהורכבו אז מארבע הממלכות האנגלו-סקסוניות. מקור הכינוי בכרוניקה האנגלו-סקסונית. על פי האגדה הובלו הכוחות המאוחדים בראשות בניו של רגנאר לודברוק, ומסע הקרבות והכיבושים נמשך כ-14 שנה. לא קיימות עדויות מפורטות אודות היקף הכוחות אולם ברור שהיקפם הכולל היה גבוה מן המקובל בפשיטות המזדמנות שבוצעו על ידי הוויקינגים בתקופות קודמות. מסוף המאה השמינית ביצעו הוויקינגים פשיטות באמצעות כוחות בהיקף קטן יחסית בעיקר בטקטיקה של "פגע וברח" על יעדים עתירי שלל כגון מנזרים. מטרת גיבוש הצבא הוויקינגי הגדול הייתה שונה והתמקדה בכיבוש טריטוריאלי לצורכי התיישבות. הכוחות הפולשים של הצבא הוויקינגי הגדול נחתו לראשונה בחופי ממלכת מזרח אנגליה. בתחילה ניסה המלך לרצות אותם תמורת כופר סוסים. בסוף החורף של שנת 865–866 החלו במסע לכיוון צפון ובחודש נובמבר כבשו את העיר יורק אשר שימשה כמרכז עירוני ומסחרי מבוצר עוד מן התקופה הרומית. בשנת 868 המשיך הצבא הוויקינגי הגדול במסעו לכיוון ממלכת מרסיה. בחורף של אותה שנה הגיעו לנוטינגהאם אך נתקלו בצבא מאוחד של ממלכות מרסיה ווסקס והושמו תחת מצור. מאחר ששני הצדדים לא הצליחו להגיע להכרעה צבאית הוסכם על נסיגת הוויקינגים בחזרה לכיוון יורק. בשנת 870 חזר הצבא הוויקינגי הגדול לכיוון מזרח אנגליה, כבש את כל שטחה והרג את מלכה. בסוף שנת 870 תקף הצבא הוויקינגי הגדול את ממלכת וסקס, ובמהלך שנת 871 התחוללה סדרה של תשעה קרבות המתוארת ב"כרוניקה האנגלו-סקסונית" בין הוויקינגים לצבא הממלכה בראשות אתלרד הראשון ולאחר מותו, מול אחיו, אלפרד הגדול, אשר הגיע להסדר ושילם להם כופר תמורת נסיגה. הוויקינגים המשיכו במסעם לכיוון לונדון ובשנת 872 כבשו גם אותה. בשנת 873 פנו שוב צפונה בכיוון נורת'מבריה. בשנת 874 כבשו את מרסיה ובשלב זה הגיעו לשליטה בכל האי פרט לשטחי ממלכת וסקס. בשנת 875 ערכו ניסיון נוסף לכיבוש וסקס וכך גם בשנים הבאות אך ללא הצלחה. אף על פי שהובסו בסופו של דבר בשנת 878 בידי כוחותיו של אלפרד הגדול בקרב אדינגטון המשיכו להחזיק בכל השטחים שנכבשו על ידם קודם לכן. לאחר התבוסה הוויקינגית לאלפרד הגדול, התנצר בשנת 879 המלך הוויקינגי גות'רום, שינה את שמו לאתלסטאן, והמשיך לשלוט בשטחי מזרח אנגליה עד למותו בשנת 890. חלק מאנשי הצבא הוויקינגי הגדול עבר להתיישבות בנורת'מבריה והתערה באוכלוסייה הכפרית ובעיר יורק. חלק נוסף נטמע בקרב תושבי ממלכת מרסיה. חלק נוסף של הצבא הוויקינגי הגדול התגבש באזור עמק התמזה ופנה לכיוון ממלכת פרנקיה שביבשת, שם פתח במסע כיבושים תוך שהוא מנצל את הכאוס השלטוני שנוצר בממלכה לאחר מותו של קרל הקירח מלך פרנקיה בשנת 877. אלפרד הגדול שזיהה את חולשת הכוחות הוויקינגים מיהר לנצל את פרק הזמן לצורך ארגון מחדש וחיזוק של צבאו באמצעות הקמת צבא סדיר, בניית צי וביצור הערים בשטחים שבשליטתו. עד לשנת 896 היו שרידי הצבא הוויקינגי הגדול שלא עברו להתיישבות במזרח אנגליה ונורת'מבריה חלשים מכדי להתמודד מול צבאו של אלפרד הגדול, ובהדרגה נטשו גם הם את האי בכיוון היבשת והותירו את השליטה בממלכת וסקס בידיו. בנו ויורשו של אלפרד, אדוארד הזקן, המשיך בדרכו של אביו, לחם והביס את הוויקינגים הדנים מנורת'מבריה והכניס את כל אנגליה תחת מרותו.
אבילס

אבילס (בספרדית ובאסטורית: Avilés) היא עיר בקהילה האוטונומית אסטוריאס בספרד. העיר שוכנת על גדות שפך נהר בקרבת חופה הצפוני של אסטוריאס, במרחק של 27 קילומטרים צפונית לאוביידו, בירת אסטוריאס. מקור שמה של העיר הוא בהתיישבות הרומאית ששכנה באזור ושמה היה אביליוס. האזכור הראשון לאבילס הוא מסמך מתחילת המאה ה-10, בו היא מתוארת כעיירה עם נמל. במהלך ימי הביניים אבילס הייתה אחת מערי הנמל החשובות ביותר במפרץ ביסקאיה, והיא הייתה חשובה מאוד בסחר במלח. ב-1479, לאחר שפרצה שרפה באבילס שהחריבה חלקים ממנה, הוענק לה על ידי המלכים הקתוליים רישיון לקיים שוק בימי שני כדי שתוכל להשתקם. עם תחילת העת החדשה חשיבות הנמל ירדה והעיר החלה להסתמך על ענפים אחרים, כמו חקלאות. במאה ה-19 אבילס החלה לעבור הליך תיעוש. התיעוש המשיך גם במאה ה-20 והביא לעלייה בחשיבות הנמל של אבילס ולהגדלתו. אירועי המרד באסטוריאס ב-1934 ומלחמת האזרחים בשנים שלאחר מכן הותירו שובל של הרס ומוות באבילס. העיר הצליחה להשתקם והתיעוש המשיך בעיקר בשנות ה-50 של המאה ה-20. כלכלת העיר מסתמכת בעיקר על תעשייה, כשבעיר נמצא מפעל גדול לייצור פלדה של התאגיד ארסלורמיטל (ArcelorMittal). ארצות הברית סיינט אוגוסטין, פלורידה, ארצות הברית צרפת סן-נאזר, פיי דה לה לואר, צרפת סהרה המערבית לעיון, סהרה המערבית קובה קרדנאס (אנ'), קובה מדיה וקבצים בנושא אבילס בוויקישיתוף אתר האינטרנט הרשמי של אבילס אבילס, באתר אנציקלופדיה בריטניקה (באנגלית)
פרידקין

פרידקין (Friedkin) הוא שם משפחה שמשמעותו "ילד השלום". שם זה קשור בשם המקראי שלמה. האם התכוונתם ל... ג'יי פרידקין (אנ') – עורך סרטי קולנוע אמריקאי דב פרידקין – חבר הפלמ"ח, ממייסדי קיבוץ משגב עם וראש הוועדה הממונה הראשונה באופקים ויליאם פרידקין – במאי קולנוע, מפיק ותסריטאי אמריקאי עוזי פריידקין – מילונאי ישראלי קני פרידקין (אנ') – טייס ואיש עסקים אמריקאי פרידקין איירליינס (אנ') – חברת תעופה שהקים קני פרידקין תומאס הויט פרידקין (אנ') – איש עסקים מיליארדר אמריקאי, טייס ושחקן מקור השם פרידקין באתר אנו – מוזיאון העם היהודי
סטויאנוב

סטויאנוב (בבולגרית: Стоянов) הוא שם משפחה, כשהשם מתייחס לנקבה הוא: סטויאנובה. האם התכוונתם ל... אלכסנדר סטויאנוב (אנ') – כדורגלן בולגרי בוגדן סטויאנוב (אנ') – כדורגלן בולגרי גאורגי סטויאנוב (אנ') – כדורגלן בולגרי יואן "יוני" סטויאנוב – כדורגלן בולגרי-ישראלי ולדיסלאב סטויאנוב – שוער כדורגל בולגרי פטר סטויאנוב – נשיא בולגריה יישובים סטויאנוב (עיירה) (מהשם הפולני Stojanów) – עיירה במחוז לבוב באוקראינה
שמואל לופו

שמואל לופו (תר"כ 1860 – תש"א 1941) היה איש חינוך ואיש ציבור יהודי. כיהן כמנהל בתי הספר של כי"ח בבולגריה, בטורקיה ובארץ ישראל. היה מראשי העדה הספרדית בירושלים. נולד ברוסג'וק שבבולגריה לעזריה לופו, ממשפחה יהודית ממוצא רומני. בילדותו התייתם מאביו. קיבל חינוך תורני אצל מנחם פרחי והרב חיים בז'רנו. השתלם בבית המדרש למורים של כי"ח בפריז. בתום לימודיו נשלח אל העיר פיליפופולי שבבולגריה לייסד בה בית ספר מטעם כי"ח. בשנת 1883 עבר לנהל את בית הספר של כי"ח באדריאנופול שבטורקיה וכיהן בתפקיד כעשרים שנה. בשנת 1903 עלה לארץ ישראל לנהל את בית הספר החקלאי מקוה ישראל של חברת כל ישראל חברים, וכיהן בתפקיד כעשר שנים. בתחילת מלחמת העולם הראשונה עבר לירושלים לנהל את בית הספר של כי"ח בירושלים, לאחר התפטרותו של אלברט ענתבי. לאחר מלחמת העולם הראשונה עמד בראש העדה הספרדית בירושלים. כמו כן, כיהן כסגן נשיא הקהילה העברית המאורגנת וחבר הנשיאות של ועד העיר. בשנת 1920 נמנה בין מייסדי הסתדרות הספרדים. היה חבר אספת הנבחרים הראשונה. היה פעיל בארגונים שונים, ובהם ועד הסיוע האמריקאי בירושלים וועד היתומים שעל יד ועד הצירים. בסוף שנות העשרים, לקראת הגיעו לגיל שבעים, פרש מתפקידיו הציבוריים ועבר להתגורר בפריז. מת בניס בשנת 1941. לוסיאן זאב הרשקוביץ, "שמואל לופו ויהודי רומניה 1902–1914: מכתבים מארכיון בית הספר מקוה ישראל". דברי הקונגרס העולמי ה-11 למדעי היהדות. חטיבה ב': תולדות עם ישראל. כרך ב': העת החדשה. ירושלים, 1994, ע' 191–197 דוד תדהר (עורך), "שמואל לופו", באנציקלופדיה לחלוצי הישוב ובוניו, כרך א (1947), עמ' 180 מכתב לשמואל לופו, מתוך הספר "האיש על החומה"
הטופולוגיה הקומפקטית-פתוחה

הטופולוגיה הקומפקטית-פתוחה (Compact-Open topology) היא טופולוגיה על מרחב הפונקציות הרציפות ממרחב טופולוגי אחד לאחר. זו הטופולוגיה הסטנדרטית בתחומים שונים, כמו במרחבי פונקציות ובתורת ההומוטופיה, בפרט במרחבים נוצרים קומפקטית. יהיו X , Y {\displaystyle X,Y} שני מרחבים טופולוגיים. נסמן ב- C ( X , Y ) {\displaystyle C(X,Y)} את אוסף הפונקציות הרציפות ביניהם. על קבוצה זו נגדיר תת בסיס לטופולוגיה בתור אוסף הקבוצות { f : X → Y ∣ f ( C ) ⊂ U } {\displaystyle \{f:X\to Y\mid f(C)\subset U\}} , כאשר C ⊂ X {\displaystyle C\subset X} קומפקטית ו- U ⊂ Y {\displaystyle U\subset Y} פתוחה. הטופולוגיה הנוצרת נקראת, כאמור, הטופולוגיה הקומפקטית-פתוחה. (תת הבסיס בדרך כלל אינו בסיס לטופולוגיה). אם X {\displaystyle X} מרחב האוסדורף, אז כדי לבנות תת-בסיס מספיק להתחיל מתת בסיס של Y {\displaystyle Y} ; כלומר, אם S 0 {\displaystyle S_{0}} תת-בסיס של Y {\displaystyle Y} , אז { f : X → Y ∣ f ( C ) ⊂ U } {\displaystyle \{f:X\to Y\mid f(C)\subset U\}} לכל U ∈ S 0 {\displaystyle U\in S_{0}} ו- C ⊂ X {\displaystyle C\subset X} קומפקטית, אף הוא תת-בסיס. לדוגמה, המרחב C ( { a } , Y ) {\displaystyle C(\{a\},Y)} הומיאומורפי ל- Y {\displaystyle Y} . אם X , Y , Z {\displaystyle X,Y,Z} מרחבים, כאשר Y {\displaystyle Y} קומקפטי מקומית, אז פונקציית ההרכבה C ( Y , Z ) × C ( X , Y ) → C ( X , Z ) {\displaystyle C(Y,Z)\times C(X,Y)\to C(X,Z)} היא רציפה. בפרט, אם X {\displaystyle X} הוא נקודון, אז העתקת ההצבה e ( f , x ) = f ( x ) {\displaystyle e(f,x)=f(x)} רציפה. טענה זו שימושית במיוחד בתורת המרחבים הנוצרים קומפקטית. המרחב C ( X , Y ) {\displaystyle C(X,Y)} מקבל בירושה תכונות רבות של המרחב Y {\displaystyle Y} . למשל, אם המרחב Y {\displaystyle Y} מקיים את אחת מאקסיומות המנייה T 0 , T 1 , T 2 , T 3 , T 3 1 2 {\displaystyle T_{0},T_{1},T_{2},T_{3},T_{3{\frac {1}{2}}}} , גם C ( X , Y ) {\displaystyle C(X,Y)} מקיים אותה. בסעיף זה נניח ש- Y {\displaystyle Y} מטרי, עם מטריקה d. ההתכנסות בטופולוגיה הקומפקטית-פתוחה שקולה לטופולוגיית ההתכנסות הקומפקטית(אנ'). כלומר, סדרה של פונקציות   f n : X → Y {\displaystyle \ f_{n}:X\rightarrow Y} מתכנסת תחת הטופולוגיה הקומפקטית-פתוחה אל הפונקציה f : X → Y {\displaystyle f:X\rightarrow Y} , אם ורק אם   sup x ∈ K d ( f n ( x ) , f ( x ) ) → 0 {\displaystyle \ \sup _{x\in K}d(f_{n}(x),f(x))\rightarrow 0} לכל תת-קבוצה קומפקטית K ⊂ X {\displaystyle \,K\subset X} (עובדה זו נכונה גם במקרה הכללי יותר, כאשר Y מרחב אוניפורמי (אנ')). נניח כעת, בנוסף לכך ש-Y מטרי, גם ש-X קומפקטי. אז C ( X , Y ) {\displaystyle C(X,Y)} עצמו הוא מרחב מטרי, עם המטריקה   d ( f , g ) = sup x ∈ X d ( f ( x ) , g ( x ) ) {\displaystyle \ d(f,g)=\sup _{x\in X}d(f(x),g(x))} . בדומה לזה, אם Y מרחב נורמי, אז C ( X , Y ) {\displaystyle C(X,Y)} הוא מרחב נורמי (עם המטריקה שהוגדרה לעיל). המקרה המיוחד   Y = R {\displaystyle \ Y=\mathbb {R} } הוא בעל חשיבות מרכזית באנליזה פונקציונלית. משפט אסקולי-ארצלה קובע שעבור תת-קבוצה F ⊂ C ( X , R ) {\displaystyle \,F\subset C(X,\mathbb {R} )} , הסגור F ¯ {\displaystyle {\overline {F}}} קומפקטי אם ורק אם הקבוצה חסומה במידה שווה ורציפה במידה אחידה. טופולוגיה חסומה-פתוחה (אנ') הטופולוגיה הקומפקטית-פתוחה, באתר MathWorld (באנגלית)
Still Ignorant

Still Ignorant (מאנגלית: עדיין בער) הוא אלבום הופעה וההקלטה האחרונה של להקת הת'ראש מטאל הגרמנית סייקרד רייך. האלבום יצא לאור בנובמבר 1997, ומציג את חזרתו של המתופף המקורי של הלהקה, גרג הול, לאחר היעדרות של שש שנים. כל השירים נכתבו והולחנו על ידי פיל רינד, למעט כאשר מצוין אחרת. סייקרד רייך פיל רינד - שירה, גיטרה בס ויילי ארנט - גיטרה ג'ייסון רייני - גיטרה גרג הול - תופים ביקורת על האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אריק רדפורד

אריק רדפורד (באנגלית: Eric Radford; נולד ב-27 בינואר 1985) הוא מחליק אמנותי על קרח קנדי, אלוף אולימפי (פיונגצ'אנג 2018), אלוף העולם פעמיים ברציפות (שאנגחאי 2015 ובוסטון 2016) ו-5 פעמים ברציפות אלוף קנדה (2012 - 2016) בהחלקה אמנותית על קרח לזוגות ביחד עם מייגן דוהאמל. רדפורד נולד בוויניפג מניטובה וגדל ברדלייק אונטריו. הוא החל להחליק על הקרח בגיל 8. בגיל 14 עבר לקנורה, בגיל 15 עבר לוויניפג ואחר כך למונטריאול ובגיל 16 עבר לטורונטו. הוא מנגן בפסנתר וכותב מוזיקה. הוא בוגר אוניברסיטת יורק במוזיקה. בשנת 2003 התחרה רדפורד בתחרות הזוגות עם שרה בורק, בשנת 2005 הוא התחרה עם רייצ'ל קירקלנד וסיים ביחד איתה פעמיים במקום חמישי באליפות קנדה (2007 ו-2008) ובמקום שביעי (2009) ובשנת 2010 התחרה עם אן-מרי גירו וסיים עימה במקום שמיני באליפות קנדה. בשנת 2011 הוא החל להתחרות עם מייגן דוהאמל וזכה ביחד איתה במקום שני באליפות קנדה ובמקום שביעי באליפות העולם שנערכה במוסקבה רוסיה בתוצאה של 173.03 נקודות. בשנת 2012 הוא זכה לראשונה במדליית זהב ביחד עם דוהמאל באליפות קנדה ובמקום חמישי באליפות העולם שנערכה בניס צרפת בתוצאה של 185.41 נקודות. באליפות העולם בהחלקה אמנותית על הקרח שנערכה בלונדון אונטריו במרץ 2013 זכה רדפורד במדליית ארד בתחרות הזוגות ביחד עם דוהאמל בתוצאה של 204.56 נקודות, אחרי זוג מרוסיה (225.71 נקודות) וזוג מגרמניה (205.56 נקודות). באולימפיאדת סוצ'י (2014) זכה רדפורד במדליית כסף בתחרות הקבוצתית לאחר שהשתתף בתחרות הזוגות עם דוהאמל. במדליית זהב זכתה רוסיה ובמדליית ארד זכתה ארצות הברית. בתחרות לזוגות הוא סיים במקום שביעי ביחד עם דוהאמל בתוצאה של 199.53 נקודות. חודש לאחר מכן, באליפות העולם בהחלקה אמנותית על הקרח שנערכה בסאיטאמה שביפן הוא זכה במדליית ארד בתחרות לזוגות ביחד עם דוהאמל בתוצאה של 210.84 נקודות, אחרי זוג מגרמניה (224.88 נקודות) וזוג מרוסיה (215.92 נקודות). בריאיון לעיתון אאוטספורט שנערך בדצמבר 2014 יצא רדפורד מהארון כהומו ובכך היה למחליק הקרח האמנותי הראשון בהיסטוריה שיצא מהארון בשיא הקריירה שלו ולא בשלהי הקריירה או בסיומה ולפני התחרות החשובה מכולן, אליפות העולם. באליפות העולם בהחלקה אמנותית על הקרח שנערכה בשאנגחאי סין במרץ 2015 זכה רדפורד במדליית זהב בתחרות הזוגות ביחד עם דוהאמל בתוצאה של 221.53 נקודות, לפני שני זוגות מסין (214.12 נקודות ו-212.77 נקודות). בכך היה למחליק הקרח האמנותי הראשון בהיסטוריה שזכה בתואר העולמי שהוא הומו גלוי. מדיה וקבצים בנושא אריק רדפורד בוויקישיתוף אריק רדפורד, ברשת החברתית פייסבוק אריק רדפורד, ברשת החברתית אקס (טוויטר) אריק רדפורד, באתר הוועד האולימפי הבין-לאומי אריק רדפורד, באתר olympedia.org אריק רדפורד ביחד עם מייגן דוהאמל - ISU
The Cancer Empire

The Cancer Empire (בעברית: אימפריית הסרטן) הוא האלבום השני של להקת הדת' מטאל המלודי זונריה. האלבום יצא לאור באוקטובר 2008. שיר 11 הוא גרסת כיסוי לשיר של להקת הפופ רוק Tears for Fears. כל השירים נכתוב והולחנו על ידי זונריה, למעט שיר 11. זונריה סימון ברגלונד - שירה, גיטרה אמיל נייסטרום - גיטרה מרקוס אקבו - גיטרה בס עמנואל אייזקסון - תופים זונריה אתר האינטרנט הרשמי של The Cancer Empire מידע על האלבום The Cancer Empire באתר MusicBrainz האלבום The Cancer Empire באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.